Laul Põhjamaast

"Laul Põhjamaast" (ka "Põhjamaa") on Ülo Vinteri muusikalist "Pipi Pikksukk" (1969) tuntuks saanud laul, mille sõnade autor on Enn Vetemaa.

Algselt kõlas laul muusikalis stseenis, kus Pipi, Tommy ja Annika astuvad laevale, et sõita Kurrunurruvuti saarele. Enne lahkumist ütleb Tommy ja Annika ema, et ärgu lapsed iial unustagu kodu, põhjamaad, mispeale lauldakse "Laulu Põhjamaast" lastele hüvastijätuks. 

Muusikali hilisemates redaktsioonides on laul kõlanud ka stseenis, kus lapsed naasevad vaiksel talvisel õhtul lõunamaalt ning leiavad eest lumme mattunud kodulinna. Laulu on korduvalt esitatud Eesti laulupidudel ning selle järgi tantsitud mitmetel tantsupidudel (Mait Agu koreograafia).

1985. aastal jõudis laul Toomas Uibo esituses noortefilmi "Kevad südames" (režissöör Mati Põldre).Kevad südames. Eesti filmi andmebaas

Laul oli 1985. aastal XX üldlaulupeoXX LAULUPIDU (1985). Laulupeo kava  Eesti Laulu- ja Tantsupeo SA ja 2011 . aastal XI noorte laulupeo ametlikus kavas, kui seda esitasid ühendkoorid mõlemal korral Ants Üleoja juhatusel.Laul Põhjamaast. video (2011), laulud.ee Laulu on üldlaulupidudel peale ametliku kava lõppu esitatud ka ühislauluna.

Seda laulu koos lauluga "Mu isamaa on minu arm" on pakutud Eesti riigihümni kandidaadiks.Postimees:Kas Eesti praegune hümn tuleks välja vahetada?

 Viited 

Välislingid
 Laulu sõnad
 Laul, mis kavas pole ehk kuidas „Põhjamaad“ sellegipoolest laulupeol esitatakse. epl.delfi.ee, 3. juuli 2025

Kategooria:Eesti laulud
Kategooria:Eesti koorilaulud